Aleziu

Aleziu è nu cumuni salentinu ca s'attrova nta la pruvincia di Lecci.

Storia di lu paisi e orìggini di lu nomu
Lu nomu missàpicu d'Aleziu era Alixias, 'n latinu Aletium. Strabone, Pliniu lu vecchiu e Tulumeu dìcinu ca era na cità ricca, cu cchiui di 70 mila abbitanti e cu n'anfitiatru. Sutta a li Rumani ristau na cità mpurtanti: Traianu fici puru custruiri la via Traiana ca ci passava di menzu. Cchiù o menu a lu Milli, li Saracini distruggeru Aleziu e l'abbitanti àppiru a fùjiri a Caddhìpuli.
Quannu li guerri di Carlu d'Angiò fìciru addivintari mpussìbbili la vita a Caddhìpuli, la genti turnau a Aleziu e custruìu na cità nova, Casale t'Aleziu, ca grazzi a Franciscu Alemannu (ca chiamàvanu Picciottu te Caddhìpuli) si fici attorna mpurtanti. Lu casali fu chiamatu accussìni Villa Picciotti. A lu 1873, pirò, Vittoriu Emanueli II ci desi attorna lu nomu missàpicu, Aleziu.

Nciuri di li paisani
Forsi di la nciuria di Franciscu Alemannu, chiddi d'Aleziu sù nciuriati picciuttàri. N'àutru mutivu poti èssiri pirchì a Aleziu stàvanu certi piscatura siciliani ca travagghiàvanu a Caddhìpuli. Quannu sti piscatura accabbàvanu la jurnata, salutàvanu l'àutri dicennu: "Scia' throvamu li picciotti".

 Dialettu 
Lu dialettu d'Aleziu apparteni a la famigghia di la lingua siciliana: è lu dialettu salentinu.

 Talìa puru 
Dialettu salentinu
Lingua siciliana

Catigurìa:Cumuna dâ pruvincia di Lecci